Klitter på Fur og Mors er tæt på at komme på Verdensarvslisten sammen med blandt andet The Great Barrier Reef og Galapagos øerne.

55 millioner års historie er måske på vej på Unescos Verdensarvsliste. Hanklit på Mors og Knudeklit på Fur er nemlig godkendt som Verdensarvs-kandidater af Kulturstyrelsen og skal nu vurderes af Unesco. - Vi håber, at vi ved at få Hanklit og Knudeklint på UNESCO'S verdensarvsliste kan øge kendskabet til den naturarv, vi deler både her i Nordjylland og i Danmark som helhed. Arven er med til at definere vores kulturelle rødder og fælles identitet, siger borgmester i Morsø Kommune, Lauge Larsen. Nu går der cirka ét år inden Unesco har besluttet om de to kliter skal optages som henholdsvis kultur- og naturarv. Pt. omfatter Verdenarvslisten 936 steder. Fire af disse er danske - Jelling monumenterne, Kronborg Slot, Roskilde Domkirke og Ilulissat Isfjord. Men de fleste kender nok bedre The Great Barrier Reef og Galapagos øerne.